**Lastevanemate üldkoosoleku protokoll nr.1-9.2/4**

Aeg: 13.09.2017 kell 18.00 – 20.00  
Koht: Lindi koolimaja  
Koosoleku juhataja: Ulla Orgusaar  
Koosoleku protokollija: Kaire Kiivit  
Koosolekul osales kokku 32 lapsevanemat ja õpetajat. Osalejate nimekiri lisas 1.

**Päevakord:**  
1.Õppetöö ja ettevõtmised 2017/18 õppeaastal   
2. Hoolekogu valimised  
3. Jooksvad küsimused

Kuulati/otsustati  
1. Õppetöö ja ettevõtmised 2017/18 õppeaastal.

* Alates sellest õa on viis koolivaheaega ja kolm kokkuvõtvat hindamist.

Koolivaheajad 2017/2018. õppeaastal

21.–29. oktoober 2017;

23. detsember 2017 – 7. jaanuar 2018;

24. veebruar – 4. märts 2018;

21. aprill – 1. mai 2018;

(v.a. lõpuklassid) 13. juuni – 31. august 2018.

Kokkuvõtvad hindamised 2017/18 õa:

periood  on 12 nädalat 1. sept-1. dets (27.nov-1. dets on kokkuvõtete nädal)

periood on 12 nädalat 4. dets-16. märts (12.-16. märts on kokkuvõtete nädal)

periood on 11 nädalat 19. märts-12. juuni (4.-8. juuni on kokkuvõtete nädal

* Ulla Orgusaar tutvustas võimalusi seoses uute e-õpilaspiletite ja ARNO süsteemi kasutusele võtmisega.

Õpilaspilet on isikut tõendav dokument. Isikustatud õpilaspiletil on lisafunktsiooniks bussisõidukaart. Kooli ja koju sõidukorrad kantakse omavalitsuse poolt kaardile. Linnaliini bussisõidukorrad kannab lapsevanem ise samale kaardile <https://parnu.pilet.ee/buy> keskkonnas. Tulevikus lisandub ootesöögi kordade fikseerimise võimalus.

ARNO <https://arno.parnu.ee/avaleht/?> keskkonnas saab lapsevanem esitada kooli vastuvõtu- ja väljaarvamise ning pikapäevarühma avaldusi ja saata kooli teateid.

* Huviringide nimekiri on täienenud seoses riigi poolse täiendava rahastusega. Sellel õppeaastal jätkavad kunsti-, jalgpalli-, ukulele-, näite-, tantsu-, robootika-, 1.klassi inglise- ja liiklusringid. Lisanduvad pärimus-, tasakaalu-, ja kokanduse ringid. Kolm päeva nädalas E, K ja N saavad (7-16a) noored noortetoas aega veeta.
* Eelkooli on oodatud 2018/19 õa 1. klassi astuvad lapsed. Esimene kohtumine eelkooli õpilaste ja vanematega on 13.10.2017 kell 15.00.
* Lapsevanemad leiavad värsket infot FB ja kooli kodulehelt. Eriliselt tasub jälgida „plaanime“ postitusi. Arvestada tuleb sellega, et jooksvalt võib toimuda muudatusi. Muudatustest ja tulevikuplaanidest antakse teada kooli facebookis lastevanemate ja õpetajate grupis.
* Koos lastevanematega arutati sügisese perepäeva ja jõuluürituse formaadi üle. Lepiti kokku, et perepäev plaanitakse koos teadusteatri „Kolme põrsakesega“, mille osalustasu ühe pere kohta on 7 eurot. Jõluürituse kohta veel selgusele ei jõutud. Lepiti kokku, et klasside ja rühmade hoolekogu esindajad suhtlevad lastevanematega ja hoolekogu koosolekul kinnitatakse üldsuse soov. Kas jõulupidu kooli saalis või metas/teatris/väljasõidul/jõulumaal?
* Pikapäevarühma õpetaja Anneli Kala palus, et kuna pikapäevarühmas ollakse õues, siis lastel võiksid olla vahetusriided. „Määrdunud laps on õnnelik laps“.

**2. Hoolekogu valimised**

Klassi- ja rühmakoosolekutel ning pedagoogilise- ja õppenõukogu koosolekutel valiti hoolekoguliikmed järgmiselt:

Päikeserühma lastevanemate esindaja Riine Alas,

Vikerkaarerühma lastevanemate esindaja Haidi Väljas,

1. klassi lastevanemate esindaja Marika Linkrus,

2. klassi lastevanemate esindaja Merle Jantson,

3. klassi lastevanemate esindaja Kati Niibo,

4. klassi lastevanemate esindaja Merle Jantson,

Lasteaiaõpetajate esindaja Kärt Jürgens,

Kooliõpetajate esindaja Kaire Kiivit.

**3. Jooksvad küsimused**

Jooksvaid küsimusi ei olnud.

Koosoleku juhataja Ulla Orgusaar

Koosoleku protokollija Kaire Kiivit